ང་ལམ་སེང་རྒས་མོ་སར་བཅར་ཞིང་མོའི་འགྲམ་པར་འོ་སྦྱོར་ཞོར་ཁྱེད་རང་ག་རེ་གནང་སོང་ངམ།ཞེས་དྲིས།ཁོང་མོས་ངའི་སྙིང་ནད་དེའི་རྐྱེན་གྱིས་རེད།ནང་ལ་ངའི་བཟའ་ཟླ་ཡོད་རེད།སེམས་འཁུར་མ་བྱེད།སྨན་ཁང་དུ་སླེབས་སོང་ན་འགྲིག་ཚར་རེད་ཅེས་གསུངས།ང་རང་སེམས་པ་ཏོག་ཙམ་སྐྱོ་བཞིན།ཁྱེད་རང་མགྱོགས་པོ་ཕྱིར་ཁྱིམ་ལ་ལོག་ཤོག་ཨང་།ཞེས་བཤད་རྗེས་མོ་རང་མྱུར་སྐྱོར་བས་ཕྱི་ལ་འཕྲིད་སོང་།ངས་འཁྲུས་ཁང་དུ་གྱོན་གོས་འཁྲུ་རྒྱུ་བཞག་ཡོད་མེད་ལྟ་བཞིན་པའི་སྒང་ཁོང་མོའི་བཟའ་ཟླ་རྒས་པོ་སྐས་འཛེགས་ནས་མར་བབས་བྱུང་།ང་དེ་མུར་ཕར་སོང་ནས་ཁོང་མོ་ལ་སྐྱོན་ཆེན་པོ་མེད་པ་ཤོགཅེས་པར་ཁོང་གིས་ལྷ་མོ།ངའང་དེ་རིང་སྨན་ཁང་དུ་ངའི་བཟའ་ཟླར་རོགས་པ་བྱེད་དུ་འགྲོ་དགོས།ཁྱིམ་ནང་སྔོན་མ་ལྟར་ག་རེ་དགོས་མིན་ཁྱོད་ཀྱིས་ལྟ་རོགས།དཀའ་ལས་ཁག་བྱུང་ན་ཐབ་ཚང་ནས་ཚིགས་ཇ་བཟོས་ནས་འཐུང་།མངར་མོ་ཟ་ནའང་ཐབ་ཚང་གི་ཅོག་ཙེའི་སྒང་ལ་ཡོད།དེ་ནས་ང་ཁྱོད་ཀྱི་ལས་ཀའི་དུས་ཚོད་ཡོལ་རྗེས་ཀྱང་ང་ཕྱིར་འཁོར་མ་བྱུང་ན་ཁྱོད་རང་གིས་སྒོ་བརྒྱབ་ནས་ལོག་འགྲོ་ན་འགྲིག་གི་རེད།ཅེས་ཟེར་ནས་ཕྱིར་དོན་སོང་།